b'\n_START_ARTICLE_\nLiffe 2009\n_START_PARAGRAPH_\n20. ljubljanski mednarodni filmski festival je potekal od 11. do 22. novembra 2009 s projekcijami v Ljubljani (Kosovelova in Linhartova dvorana Cankarjevega doma, Kinodvor, Kino Vi\xc4\x8d) in Mariboru (Kolosej Maribor). Programski direktor festivala je bil Simon Popek. Otvoritveni film so bile Divje trave re\xc5\xbeiserja Alaina Resnaisa, zaklju\xc4\x8dni pa Gospod Horten Berta Hamerja._NEWLINE_Novost dvajsete izvedbe festivala je bil samostojen programski sklop za mlaj\xc5\xa1e gledalce Kinobalon.\n_START_SECTION_\n20. Liffe v \xc5\xa1tevilkah\n_START_PARAGRAPH_\nV dvanajstih dneh festivala je bilo na ogled 106 filmov \xe2\x80\x93 91 celove\xc4\x8dernih in 15 kratkih \xe2\x80\x93, za skupno 254 projekcij (231 v Ljubljani in 23 v Mariboru) je bilo prodanih ve\xc4\x8d kot 45.000 vstopnic (izdanih jih je bilo 46 tiso\xc4\x8d). 38 projekcij je bilo razprodanih. Festival je sprejel 29 gostov in 171 akreditiranih novinarjev.'